Na osnovu člana 49. Zakona o lokalnoj samoupravi (''Sl.list RCG'' br.42/03, 28/04, 75/13 i ''Sl.list CG'' br.88/09) i člana 42. I 43. Statuta opštine Rožaje (''Sl.ist CG'' – opštinski propisi br.09/11), Skupština opštine Rožaje na sjednici održanoj dana 10.11.2011.godine, **d o n i j e l a j e**

**O D L U K U**

o dopunama Odluke o obrazovanju radnih tijela Skupštine

**Član 1.**

U članu 9. Odluke o obrazovanju radnih tijela Skupštine (''Sl.list RCG'' – opštinski propisi br.42/06), poslije tačke 3. Dodaju se dvije nove tačke koje glase:

''4. Savjet za invalidna i hendikepirana lica i

 5. Savjet za rodnu ravnopravnost''.

**Član 2.**

Poslije člana 19. Dodaju se dva naslova i dva nova člana koji glase:

''Savjet za invalidna i hendikepirana lica''

**Član 19.a**

Savjet za invalidna i hendikepirana lica ima predsjednika i četiti (4) člana.

Savjet za invalidna i hendikepirana lica razmatra pitanja koja se odnose na stvaranje uslova za organizovano i kvalitetno zalaganje i preduzimanje aktivnosti za pomoć licima sa invaliditetom i podizanje standarda u kvalitetu njihovog života i rada, a naročito: na njihovo ostvarivanje prava utvrđeno zakonom i međunarodno prihvaćenim standardima; da se aktima Skupštine opštine obezbijede kvalitetni uslovi života za ova lica, a posebno u oblasti planiranja i uređenje prostora, komunalnim oblastima i društvenim djelatnostima; na iniciranje mjera i aktivnosti za unapređivanje prava lica sa invaliditetom i informisanje javnosti o njihovim pravima, mogućnostima i potrebama, kao i ostvarivanje drugih prava od značaja za njihov status.

’’Savjet za rodnu ravnopravnost’’

**Član 19. b**

Savjet za rodnu ravnopravnost ima predsjednika i četiri (4) člana.

Savjet za rodnu ravnopravnost razmatra predloge Odluka, drugih opštih akata i druga pitanja koja se odnose na ostvarivanje načela rodne ravnopravnosti; prati primjenu ovih prava kroz sprovođenje zakona i drugih propisa i unapređenje principa rodne ravnopravnosti, posebno u oblasti prava djeteta, porodičnih odnosa, zapošljavanje, preduzetništva, procesa odlučivanja, obrazovanja, zdravstva, socijalne politike i informisanja; razmatra prijedloge akata koja se odnose na rodnu ravnopravnost; vrši i druge poslove iz ove oblasti“.

**Član 3.**

Ova Odluka stupa na snagu osnog dana od dna objavljivanja u ’’Službenom listu Crne Gore’’ – opštinski propisi.

Broj: 1582

Rožaje, 14.11.2011.godine

**SKUPŠTINA OPŠTINE ROŽAJE**

 **Predsjednik Skupštine**

 Safet Feleć, prof.